Melitonoma

Melitonoma er en slekt av biller som tilhører familiegruppen bladbiller (Chrysomelidae).


== Utseende ==
Middelsstore, avlange, sylindriske, blanke, brungule bladbiller, gjerne med svarte tegninger. Det er noe forskjell mellom kjønnene, hannen har større hode,  lengre bein, kortere dekkvinger og et mer avlangt pronotum enn hunnen. Hodet er stort og bredt, antennene tynne og forholdsvis korte, noe sagtakkede. Pronotum er rundet, mye bredere enn langt. Dekkvingene er jevnbrede. Beina er middels lange og kraftige, hos hannene er forbeina noe forlengede.


== Levevis ==
Maurbladbiller skiller seg fra de fleste bladbiller ved at larvene ikke er planteetere, men derimot lever i maurtuer, der de spiser matrester, men trolig også kan forgripe seg på maurlarvene. De voksne billene er bladetere som bladbiller flest, og spiser gjerne på planter.
Hunnen legger eggene sine nær en maurtue, den kan også sitte i en busk over turen og slippe eggene ned på den. Eggene er beskyttet av en hard skorpe, og blir båret inn i tua av maurene. Når larven klekkes, beholder den denne skorpen som beskyttelse, og bygger på den med sandkorn og sekreter etter som den vokser, den unngår slik maurenes angrep.
Maurbladbiller tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Larveutviklingen tar to år eller mer. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Utbredelse ==
Slekten er utbredt i Afrika.


== Systematisk inndeling ==
Maurbladbillene har tradisjonelt vært en del av hettebladbillene (Cryptocephalinae), da som delgruppen (stammen) Clytrini. Men er nå skilt ut som en egen underfamilie. Listen er ufullstendig.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Maurbladbiller, Clytrinae Kirby, 1837
slekten Melitonoma Chevrolat, 1837
Melitonoma annulata Weise
Melitonoma bechuanensis Medvedev, 1970
Melitonoma breuningi Medvedev, 1993
Melitonoma congoana Medvedev, 2005
Melitonoma decemnotata (Thunberg, 1787)
Melitonoma decempunctata (Olivier, 1808)
Melitonoma duodecimpunctata Jacoby, 1898
Melitonoma epistomalis Lacordaire, 1848
Melitonoma gallomima Medvedev, 1970
Melitonoma ghanensis Medvedev, 1980
Melitonoma libenae Medvedev & Kantner, 2004
Melitonoma murzini Medvedev, 1987
Melitonoma nigripes Medvedev, 2000
Melitonoma punctipennis Jacoby
Melitonoma recticlypeata Erber & Medvedev, 2002
Melitonoma rugicollis Medvedev, 2000
Melitonoma saadensis Pic, 1894
Melitonoma scutellaris Burgeon
Melitonoma sexpunctata Medvedev, 1993
Melitonoma tanzaniae Medvedev & Beenen, 2005
Melitonoma transvaalica Medvedev, 1993
Melitonoma truncatifrons Lacordaire, 1848
Melitonoma ugandensis Bryant
Melitonoma variolosa Medvedev, 1970


== Referanser ==


== Eksterne lenker ==
(en) Melitonoma i Global Biodiversity Information Facility 
(en) Melitonoma hos NCBI 
(en) Kategori:Melitonoma – bilder, video eller lyd på Wikimedia Commons 
Maurbladbiller - Fauna Europaea
Nettside om slekten
(en) Melitonoma – kategori av bilder, video eller lyd på Commons